ทวิตเตอร์ขึ้นแนะนำ อยากรู้เรื่องไวรัสโคโรน่า ให้ติดตามกระทรวงสาธารณสุข
ทวิตเตอร์แนะนำชาวเน็ต อยากรู้เรื่องไวรัสโคโรน่า ให้กดติดตามกระทรวงสาธารณสุข และองค์การอนามัยโลกประจำประเทศไทย ป้องกันข่าวลวงทำโลกออนไลน์ปั่นป่วนจากกรณีการระบาดของ ไวรัสโคโรน่า สายพันธุ์ใหม่ 2019 หรือ โรคทางเดินหายใจร้ายแรง ที่เกิดจากไวรัสโคโรน่า ข้ามสปีชีส์จากค้างคาวผ่านงูเห่ามาติดเชื้อในคน ก่อให้เกิดโรคปอดอักเสบ เริ่มระบาดในประเทศจีน เมืองอู่ฮั่น มณฑลเหอเป่ย ตั้งแต่วันที่ 31 ธ.ค. 62ล่าสุด ตัวเลขผู้ติดเชื้อทั่วโลก รวม 2800 คน เสียชีวิตแล้ว 80 ราย และหายแล้ว 57 ราย ส่วนสถานการณ์ในไทยพบผู้ติดเชื้อแล้ว 8 ราย สามารถกลับบ้านได้แล้ว 5 ราย ตามที่เสนอข่าวไปแล้วนั้นผู้สื่อข่าวรายงานว่า เมื่อวันที่ 28 ม.ค. 63 เทรนด์แฮชแท็ก #ไวรัสโคโรน่าสายพันธุ์ใหม่2019ได้ติดอันดับทวิตเตอร์มาในช่วง 2-3 วันที่ผ่านมา ซึ่งมีผู้คนพูดถึงและพูดคุยเกี่ยวกับประเด็นดังกล่าวเป็นจำนวนมาก ส่วนหนึ่งก็ทำให้เกิดข่าวลวง หรือfake news จนทำให้ประชาชน และผู้ที่ใช้สื่อออนไลน์ตื่นตระหนกตกใจเกี่ยวกับไวรัสโคโรน่าโดยล่าสุด ทวิตเตอร์ได้ขึ้นคำเตือน หากมีผู้ใช้งานกดเข้าไปที่แฮชแท็ก #ไวรัสโคโรน่าสายพันธุ์ใหม่2019ซึ่งระบุว่า รู้เรื่องไวรัสโคโรน่าเพื่อให้แน่ใจว่าคุณได้รับข้อมูลที่ดีที่สุดเกี่ยวกับไวรัสโคโรน่า สามารถดูข้อมูลจากกระทรวงสาธารณสุข องค์การอนามัยโลกประจำประเทศไทย หรือ ติดต่อสายด่วนกรมควบคุมโรค โทร. 1422อย่างไรก็ตามกองระบาดวิทยา กรมควบคุมโรค กระทรวงสาธารณสุข ได้เผยแพร่วิธีป้องกันการติดเชื้อไวรัสโคโรน่า ดังนี้1. สวมหน้ากากอนามัย และไม่คลุกคลีกับผู้ป่วยโรคทางเดินหายใจ2. ปิดปาก ปิดจมูก เวลาไอ จาม ด้วยกระดาษทิชชู หรือต้นแขนด้านใน3. หมั่นล้างมือให้สะอาดอยู่เสมอด้วยน้ำ และสบู่ หรือแอลกอฮอล์เจลล้างมือ ไม่นำมือมาสัมผัสตา จมูก ปาก โดยไม่จำเป็น4. หลีกเลี่ยงการไปตลาดที่ขายซากสัตว์ป่าหรือที่มีชีวิต และการสัมผัสโดยไม่ใช้ถุงมือ5. ไม่ใช้ของส่วนตัวร่วมกับผู้อื่น เช่น ผ้าเช็ดหน้า แก้วน้ำ ผ้าเช็ดตัว เนื่องจากเชื้อก่อโรคทางระบบทางเดินหายใจสามารถเข้าสู่ร่างกายได้ทางการสัมผัสสารคัดหลั่งของผู้ติดเชื้อ6. รับประทานอาหารปรุงสุกร้อน หรือปรุงอาหารประเภทเนื้อสัตว์และไข่ให้สุกด้วยความร้อน
ทวิตเตอร์แนะนำชาวเน็ต อยากรู้เรื่องไวรัสโคโรน่า ให้กดติดตามกระทรวงสาธารณสุข และองค์การอนามัยโลกประจำประเทศไทย ป้องกันข่าวลวงทำโลกออนไลน์ปั่นป่วน
โคโรน่า,ไวรัสโคโรน่า,ไวรัสโคโรน่า2020,กระทรวงสาธารณสุข,ทวิตเตอร์,ข่าวทั่วไป